नेपालका जलवायु परिवर्तनका वार्ताकार मन्जित ढकालका अनुसार महासचिव मुनले जलवायु परिवर्तनबाट सिर्जित समस्याबाट जुध्न प्रभावकारी काम नभएकाले र राजनीतिक नेतृत्व समस्या समाधानमा उदासीन देखिएकाले विशेष कार्यक्रम गर्न लागेका हुन्। 'प्राविधिक कुरा गरेर विश्वको सबैभन्दा जल्दोबल्दो समस्यालाई पन्छाउने प्रवृत्ति बढेपछि महासचिव मुन आफैंले यो सम्मेलन गर्न लागेका हुने,' उनले भने। ढकालका अनुसार राजनीतिक नेतृत्वलाई जिम्मेवार बनाउन सम्मेलन गर्न लागिएको हो। 'सम्मेलनमा सबैले आ–आफ्ना योजना र प्रतिबद्धता प्रस्तुत गर्नेछन्,' ढकालले भने, 'त्यही दिन मुनले साझा घोषणापत्र जारी गर्नेछन्।'
